Джордж Байрон
Пленителна като нощта…

Превод от английски: Любен Любенов, Григор Ленков, —

chitanka.info

Пленителна като нощта

под ясни звездни небеса,

тя в хубостта си съчета

от ден лице, от мрак коса

и поглед пълен с бистрота,

като разискрена роса.

Прибавил сянка, лъч отнел,

ти чара и би разрушил;

той, в къдриците и се вплел,

ограбва образа и мил;

там ясна мисъл би прочел —

той хубост с ум е съюзил.

Тя има вежди и страни

спокойни, нежни, а под тях

усмивки — мамещи вълни, —

разказващи за весел смях,

за минали безгрижни дни,

за любещо сърце без грях.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.